Cheloo și fumul de lagăr

În seara asta, am un gust amar în suflet.

În seara asta, unul din oamenii pe care îi prețuiam, pentru muzica lui, pentru caracterul său, pentru verticalitatea sa, a căzut în ochii mei până la un nivel neatins.

În seara asta, Cheloo a încetat să existe pentru mine.

Nu se poate ca tu, persoană publică, jurat la un concurs public, să îi spui unui concurent:

Ai cântat, eu dispreţuiesc tot ceea ce eşti, ce reprezinţi, şi ţara asta te va trimite acasă, cu siguranţă



Nu se poate să îi spui asta unui om care nu are altă vină decât că preferă să facă sex altfel decât tine. Nu poți să te degradezi în halul acesta. Nu poți. E subuman, este limita de jos a suportabilului.

Dacă mâine, Intactul nu anunță că Cheloo nu mai este jurat la X-Factor, undeva, existențial, noi ca popor, avem o problemă pestilențială.

Grea.

Gravă.

Cheloo, odihnește-te în pace…